

Sporočilo za medije

**Mesec dni pred festivalom Pivo in cvetje Laško prihaja paket presenečenj, ki navdušujejo: Baby Lasagna, Romachild in Pantaloons**

**Ljubljana, Laško – 10. junij 2024. Rim Tim Tagi Dim bo zvenel v živo tudi v Laškem. Mesec dni pred pričetkom festivala Pivo in cvetje Laško prihaja na dan paket presenečenj, ki prinaša še posebno veselje vsem ljubiteljem našega največjega glasbeno - etnografskega festivala. Še posebej tistim, ki že imajo kupljene vstopnice. Danes se pričenja zadnje predprodajno obdobje, zato bo treba pohiteti, da bi v Laškem v živo doživeli hrvaškega zvezdnika Baby Lasagno, duo Romachild in skupino Pantaloons!**

Marko Purišić, znan pod umetniškim imenom Baby Lasagna, sicer ni zmagal na letošnjem Eurosongu, je pa vsekakor pravi ljudski zmagovalec, saj je zanj glasovalo največ prebivalcev Evrope. Najbolj vroče ime Eurosonga je postal že pred samim festivalom, dogajanja v zvezi z glasovanjem pa so njegovi prepoznavnosti in popularnosti dala le še dodatni zalet. Baby Lasagna bo na odru Zlatorog v četrtek, 11. julija. Zagotovite si svoj prostor pred odrom pravočasno, gneča bo!

V petek bo ob že najavljenem programu na odru Zlatorog moč slišati in videti tudi duo Romachild. Dva težkokategorna glasbenika, multiinštrumentalist Martin Štibernik in bobnar Roman Ratej, člana številnih pop, rock in funk skupin, sta prijatelja iz otroštva, v sveži zasedbi pa bratska naveza, ki navdihuje. Ko slišite njun prvi takt, veste, da ste na pravem kraju! Na polno, z vso silo, da poka in se bliska!

Pantaloons je domača zasedba z edinstveno glasbeno zvrstjo in energičnim odrskim nastopom. Luka Belič (saksofon), Aljaž Markežič (suzafon, sintesajzer, ewi) in David Nik Lipovac (bobni) so razgiban trio, ki je svoj žanr razvil v elektronsko plesno glasbo s primesmi jazza, funka, breakbeata, dubstepa in drugih zvrsti. Nastopali so že po številnih festivalih po Evropi, v Sloveniji pa so najbolj znani kot polfinalisti šova Slovenija ima talent 2023. Oder Zlatorog bodo zavzeli v soboto, 13. julija, ter poskrbeli za pravo plesno razpoloženje, ki ga bodo zaključili še eni EDM posebneži, mednarodna skupina s sedežem na Dunaju, Deladap.

**………………………………………………………………..**

**Zaključuje se še eno obdobje predprodajnih cen vstopnic, vendar so te od danes dalje do 10. julija. še vedno privlačne, predvsem pa prinašajo žepu prijazen prihranek.**

|  |  |  |
| --- | --- | --- |
| Cene vstopnic v predprodaji od 10. 6. do 10. 7. 2024 | dnevnafestivalska | 28 evrov60 evrov |
| **cene vstopnic na dan dogodka** | dnevnafestivalska | 32 evrov70 evrov |

**Program festivala zagotavlja 21 izjemnih glasbenih dogodkov za različne glasbene okuse.**

|  |  |  |  |
| --- | --- | --- | --- |
| Oder | četrtek, 11. julij | petek, 12. julij | sobota, 13. julij |
| Zlatorog | MasayahBaby LasagnaMi2Gibonni | Dan DRomachildŠank RockTony Hadley & Fabulous TH Band | Nina PušlarHamo & Tribute 2 LovePantaloonsDeladap |
| Burin | Marko Vozelj in MojstriDejan Dogaja bandTil Čeh in Petelini | Simon VadnjalHelena BlagneDejan Vunjak in Brendijeve barabe | Zvita FeltnaNika ZorjanŽan Serčič in Šakali |

#####

**Informacija za uredništva**: Novinarsko središče festivala Pivo in cvetje Laško bo v hotelu Špica, kjer boste od 11. do 13. 7. lahko prevzeli novinarske vstopnice za dostop do koncertnih prizorišč. Prosimo za pravočasno predhodno prijavo uredništev in ob prihodu v Laško še za klic za predajo vstopnic.

Vodja novinarskega središča Darinka Pavlič Kamien, M: 041 769 360, pr@ovum.si